**Република Србија**

**Општина Мало Црниће**

**УПУТСТВО**

**ЗА ПРИПРЕМУ БУЏЕТА ОПШТИНЕ МАЛО ЦРНИЋЕ ЗА**

**2019. ГОДИНУ**

**24. јул 2018. године Мало Црниће**

**ЗАКОНСКИ ОСНОВ**

Поступак припреме и доношења буџета локалне власти уређен је Законoм о буџетском систему систему ("Сл.гласник РС", број 54/2009, 73/2010, 101/2010, 101/2011, 93/2012, 62/2013, 63/2013–испр., 108/2013, 142/2014, 68/2015,103/2015, 99/16 и 113/2017). На основу члана 31. Закона, по буџетском календару, министар финансија доставља Упутство за припрему Oдлуке о буџету локалне власти као и Фискалну стратегију до 5. јула.

Припрема буџета за 2019.годину почиње без усвојене Фискалне стратегије за 2019.годину и пројекцијама за 2020. и 2021. годину и Упутства за припрему Одлуке о буџету локалне власти за 2019.годину из разлога што Влада РС и Министарство финансија нису усвојили и доставили наведена документа у Законом прописаном року (5.јул).

Локални орган управе надлежан за финансије односно Одсек за буџет и трезор у недостатку конкретних смерница за достављање упутства за припрему нацрта буџета локалне власти као и предлога финансијских планова директних корисника средстава буџета локалне власти, израдио је ово Упутство у складу са Фискалном стратегијом за 2018.годину са пројекцијама за 2019. и 2020. годину и Упутства за припрему Одлуке о буџету локалне власти за 2018.годину које је донело Министарство финансија.

Узимајући у обзир наведен чињенице и законску обавезу израде Упутства за припрему буџета локалне власти за 2019.годину на основу познатих параметара дају се следеће смернице директним и индиректним корисницима средстава буџета општине Мало Црниће за састављање предлога финансијског плана за 2019.годину и пројекције за наредне две године а у складу са чланом 40. Закона о буџетском систему које садржи:

* основне економске претпоставке и смернице за припрему нацрта буџета локалне власти;
* опис планиране политике локалне власти;
* процену прихода и примања и расхода и издатака буџета локалне власти за буџетску и наредне две фискалне године;
* обим средстава које може да садржи предлог финансијских планова директних и индиректних буџетских корисника за буџетску годину, са пројекцијама за наредне две фискалне године;
* смернице за припрему средњорочних планова директних корисника средстава буџета локалних власти;
* поступак и динамику припреме буџета и предлога финансијских планова директних буџетских корисника.

**ПРЕТХОДНЕ НАПОМЕНЕ**

У складу са чланом 40. Закона о буџетском систему директни и индиректни корисници средстава буџета општине Мало Црниће припремају предлог финансијског плана за 2019. годину са пројекцијама за 2020. и 2021.годину и достављају га Одсеку за буџет и трезор као надлежном органу за финансије до 01. септембра текуће године. Локални орган управе надлежан за финансије до 15.октобра текуће године треба да достави нацрт Одлуке о буџету надлежном извршном органу. Извршни орган локалне власти утврђује предлог Одлуке о буџету и доставља га скупштини до 01. новембра. Скупштина општине до 20. децембра текуће године усваја Одлуку о буџету и доставља Министарству финансија до 25. децембра текуће године.

У припреми Нацрта Одлуке о буџету локалне власти и предлога финансијских планова, обавеза је да сви буџетски корисници исказују своје буџете на програмски начин.

У складу са чланом 2. Закона о буџетском систему програмски део буџета је саставни део посебног дела буџета који садржи програме и програмске активности корисника буџетских средстава, а који се спроводе у циљу ефикасног управљања средствима по предложеним програмима, а који доприносе остваривању стратешких циљева.

**1.ЕКОНОМСКЕ ПРЕТПОСТАВКЕ ЗА ПРИПРЕМУ НАЦРТА ОДЛУКЕ О БУЏЕТУ ЗА 2018.ГОДИНУ**

Основни индикатори макроекономских кретања:

|  |  |  |  |  |  |
| --- | --- | --- | --- | --- | --- |
| **Основне макроекономске претпоставке за период 2017. – 2020. године** *Исказано у процентима осим ако није другачије назначено* | | *2017* | *2018* | *2019* | *2020* |
| *Стопа реалног раста БДП* | | *2,0* | *3,5* | *3,5* | *4,0* |
| *БДП у текућим тржишним ценама (у млрд РСД)* | | *4469* | *4755* | *5057* | *5417* |
| ***Извори раста: процентне промене у сталним ценама*** | | | | | |
| *Лична потрошња* | | *1,8* | *2,7* | *3,4* | *3,8* |
| *Државна потрошња* | | *1,4* | *2,2* | *1,9* | *2,7* |
| *Инвестиције у фиксни капитал* | | *4,3* | *5,1* | *4,1* | *5,3* |
| *Извоз роба и услуга* | | *10,0* | *8,8* | *8,4* | *7,9* |
| *Увоз роба и услуга* | | *8,6* | *7,0* | *7,2* | *7,0* |
| ***Допринос расту БДП, п.п.*** | | | | | |
| *Домаћа тражња* | | *2,4* | *3,4* | *3,7* | *4,4* |
| *Инвестициона потрошња* | | *0,8* | *1,0* | *0,9* | *1,1* |
| *Лична потрошња* | | *1,3* | *2,0* | *2,5* | *2,8* |
| *Државна потрошња* | | *0,3* | *0,4* | *0,3* | *0,5* |
| *Спољно-трговински биланс роба и услуга* | | *-0,4* | *0,1* | *-0,2* | *-0,4* |
| ***Кретање цена*** | | | | | |
| *Потрошачке цене(годишњи просек)* | | *3,1* | *2,7* | *2,8* | *3,0* |
| *Потрошачке цене(крај периода)* | | *3,0* | *3,0* | *3,0* | *3,0* |
| *Дефлатор БДП* | *2,8* | | *2,8* | *2,8* | *3,0* | |
| ***Кретања у спољном сектору (%БДП)*** | | | | | | |
| *Спољнотрговински биланс роба* | | *-9,8* | *-9,3* | *-9,1* | *-9,0* | |
| *Спољнотрговински биланс услуга* | | *2,3* | *2,6* | *2,9* | *3,0* | |
| *Салдо текућег рачуна* | | *-4,6* | *-4,2* | *-4,1* | *-3,9* | |
| *Директне инвестиције - нето* | | *5,8* | *5,1* | *5,0* | *5,0* | |
| ***Јавне финансије*** | | | | | | |
| *Дефицит опште државе (% БДП)* | | *0,7* | *-0,7* | *-0,5* | *-0,5* | |

*Извор: МФИН*

Макроекономске пројекције за период од 2017. до 2020. године указују на убрзану путању раста и развоја. Пројектована кумулативна стопа раста реалног БДП за наредне три године од 10,3% заснована је на расту домаће тражње, опоравку инвестиционе активности и расту животног стандарда становништва. Започети инвестициони циклус ће и у наредним годинама бити носећи развојни фактор, који ће, уз реструктурирање привреде, омогућити даље смањивање унутрашњих и спољних неравнотежа. Убрзање раста БДП у 2018. и 2019. години на по 3,5% засновано је, пре свега, на расту инвестиционе потрошње али и стандарда становништва на реалним основама.

Инфлација се од почетка 2016. године налази на ниском и стабилном нивоу. Почетак 2016. године карактеришу ниски инфлаторни притисци, како по основу већине домаћих фактора, тако и по основу ниских трошковних притисака из међународног окружења. Тако је међугодишња инфлација смањена са 2,4% у јануару на 0,6% у септембру и креће се и даље испод доње границе дозвољеног одступања од циља (4%±1,5 п.п.).Народна банка Србије ће, у сарадњи са Владом Републике Србије, снизити циљану стопу инфлације почевши од 2017. године са 4%±1,5 п.п. на 3%±1,5 п.п као резултат већ успостављене макроекономске стабилности и побољшаних економских изгледа за наредни период. Имајући у виду кретање инфлације испод доње границе циљаног коридора у периоду дужем од две године, као и уважавајући чињеницу да су инфлациона очекивања већ дуже време ниска и стабилна, стекли су се услови за измену циљане стопе међугодишње инфлације за 2017. и 2018. годину.

У наредном средњорочном периоду циљеви фискалне политике су усмерени на даље смањење фискалног дефицита и јавног дуга. Средњорочни фискални оквир предвиђа смањење дефицита опште државе на 1,0% БДП до 2019. године. Предвиђено је да се дуг у 2019. години спусти испод 70% БДП. Ово подразумева структурно фискално прилагођавање од око 4,0% БДП, од чега је већ у 2015. години остварено прилагођавање од 2,6%, а у 2016. од око 1,3% БДП. Структурни дефицит је ниво дефицита који не зависи од привредног циклуса и из ког су искључени једнократни приходи и расходи. Примарни резултат, као разлика фискалног резултата и нето отплата камата, има растући тренд и већ ове године се очекује остваривање примарног суфицита.

**2.ОПИС ПЛАНИРАНЕ ПОЛИТИКЕ ОПШТИНЕ МАЛО ЦРНИЋЕ**

У периоду од 2019.до 2021.године општина Мало Црниће ће обављати изворне, поверене и пренесене надлежности у складу са Уставном Републике Србије, Законом о локалној самоуправи. Општина ће наставити са пословима: вођења политике економског развоја, урбанизма и просторног планирања, изградње и одржавања локалне комуналне и саобраћајне инфраструктуре, обављања комуналне делатности, организације културних и спортских активности, обезбеђење функционисања локалних установа у култури и предшколском васпитању и пружању услуга грађанима.

Општина ће обављати поверене и пренесене послове из надлежности: државне управе, социјалне заштите, здравствене заштите, предшколског и основног образовања, заштите животне средине рада инспекцијске службе.

Општина ће у складу са приоритетима и стратешким циљевима и пројектима који су дефинисани Стратегијом одрживог развоја општине Мало Црниће за период од 2015 до 2020.године планирати и спроводити капиталне пројекте.

**3.ПРОЦЕНЕ ПРИХОДА И ПРИМАЊА, РАСХОДА И ИЗДАТАКА БУЏЕТА ОПШТИНЕ ЗА 2019.ГОДИНУ И НАРЕДНЕ ДВЕ ГОДИНЕ**

1.При изради предлога финансијских планова за 2019. годину, корисници буџета треба да планирају расходе и издатке до нивоа утврђених овим Упутством, водећи рачуна при томе о донетим одлукама, уговореним обавезама и друго, од стране Скупштине општине, односно надлежног органа општине Мало Црниће.

2.У складу са подацима о реализацији прихода у претходним годинама, планираним приходима и примањима из Одлуке о буџету општине за 2018.годину, израђена је пројекција буџетских прихода и примања у буџету општине за 2018.годину и наредне две фискалне године:

(у 000 динара)

|  |  |  |  |  |  |  |
| --- | --- | --- | --- | --- | --- | --- |
| Екон. | Опис прихода | Процена |  | Пројекција |  |  |
| Клас. | 2018 | 2019 | 2020 | 2021 |  |
|  |  |
| 711 | Порез на доходак, добит |  |  |  |  |  |
| и капиталне добитке | 39.847 | 39.847 | 39.847 | 39.847 |  |
|  |  |
| 713 | Порез на имовину | 24.700 | 24.700 | 24.700 | 24.700 |  |
| 714 | Порез на добра и услуге | 7.490 | 7.490 | 7.490 | 7.490 |  |
| 716 | Други порези | 2.000 | 2.000 | 2.000 | 2.000 |  |
| 730 | Донације и трансфери | 208.437 | 208.437 | 208.437 | 208.437 |  |
| 741 | Приходи од имовине | 14.607 | 14.607 | 14.607 | 14.607 |  |
| 742 | Приходи од продаје | 8.834 | 8.834 | 8.834 | 8.834 |  |
| добара и услуга |  |  |  |  |  |
|  |  |
| 743 | Новчане казне и одузета | 2.040 | 2.040 | 2.040 | 2.040 |  |
| имовинска корист |  |  |  |  |  |
|  |  |
|  | Добровољни трансфери | 1.000 | 1.000 | 1.000 | 1.000 |  |
| 744 | од физичких и правних |  |  |  |  |  |
|  | лица |  |  |  |  |  |
| 745 | Мешовити и | 1.380 | 1.380 | 1.380 | 1.380 |  |
| неодређени приходи |  |  |  |  |  |
|  |  |
| 810 | Примања од продаје | 100 | 100 | 100 | 100 |  |
| основних средстава |  |  |  |  |  |
|  |  |
| 91 | Примања од | 0 | 0 | 0 | 0 |  |
| задуживања |  |  |  |  |
|  |  |  |  |  |  |
|  | **СВЕГА** | 297.222 | 297.222 | 297.222 | 297.222 |  |

**Исказивање прихода и расхода код индиректних корисника**

Jавнe приходe остварене по основу пружања услуга боравка деце у предшколским установама треба планирати на извору 01- Приходи из буџета. Правилником о стандардном класификационом оквиру у Контном плану за буџетски систем је прописан субаналитички конто –Приходи остварени по основу пружања услуга боравка деце у предшколским установама у корист нивоа општина. Пошто за уплате родитеља на име учешћа у цени услуге боравка треба уплатити на овај рачун а не на подрачун Предшколске установе који је отворен за ове намене.

Расходи који се финансирају из сопствених и осталих прихода корисника морају бити у висини процењених сопствених прихода односно мора постојати равнотежа између планираних прихода и расхода тако да расходи не могу бити већи од пројектованих прихода из сопствених и осталих прихода који нису извор 01-приходи из буџета. Услов за коришћење остварених сопствених прихода за одређену намену је расход планиран у буџету.

**4.ОБИМ СРЕДСТАВА КОЈИ МОЖЕ ДА САДРЖИ ПРЕДЛОГ ФИНАНИЈСКОГ ПЛАНА ДИРЕКТНИХ СРЕДСТАВА БУЏЕТА ЛОКАЛНЕ ВЛАСТИ ЗА 2019.ГОДИНУ СА ПРОЈЕКЦИЈАМА ЗА ДВЕ ФИСКАЛНЕ ГОДИНЕ**

Лимити расхода за буџетске кориснике општине Мало Црниће за 2019. годину, дати су на бази сагледавања потребних средстава за рад и функционисање буџетских корисника, створених обавеза и могућности смањења појединих расхода у оквиру директних и индиректних буџетских корисника, као и најављених законских прописа од стране Владе Републике Србије а које ће бити у смислу растерећења привреде, односно смањења појединих јавних прихода.

**Група конта 41 –Расходи за запоселне**

**1.Планирање масе средстава за плате запослених у 2019. години**

Износ средстава потребан за исплату плата планира се на нивоу постојећег броја извршилаца, а који не може да буде већи од броја утврђеног Одлуком о максималном броју запослених на неодређено време у систему државних органа,систему јавних служби,систему Аутономне покрајине војводине и систему локалне самоуправе за 2018,.годину(Службени гласник РС“,број 61/17) као и дозвољеног броја запослених на одређено време према утврђеним коефицијентима и важећој основици за обрачун плате.

Приликом обрачуна и исплате плата за запослене у предшколским установама и другим јавним службама (установе културе) примењује се Уредба о коефицијентима за обрачун и исплату плата запослених у јавним службама („Службени гласник РС", бр. 44/01...58/14).

Приликом обрачуна и исплате плата примењују се основице према закључцима Владе Републике Србије.

**2. Законом уређена основица за обрачун плата**

И током 2019. године примењују се одредбе Закона о привременом уређивању основица за обрачун и исплату плата, односно зарада и других сталних примања код корисника јавних средстава (у даљем тексту: Закон), који је објављен у „Службеном гласнику РС", број 116/14 од 27. октобра 2014. године. У складу са чланом 5. став 1. Закона, основица за обрачун и исплату плата код корисника јавних средстава, утврђена законом, другим прописом или другим општим или појединачним актом, који је у примени на дан доношења овог закона, умањује се за 10%.

Према члану 7. Закона, директни и индиректни корисници буџетских средстава локалне власти, којима се умањује планирани износ средстава за плате, дужни су да у року од три дана од дана извршене коначне исплате плата за одређени месец на рачун прописан за уплату јавних прихода Републике Србије уплате разлику између укупног износа плата обрачунатих применом основице која није умањена, у складу са одредбама наведеног закона са урачунатим доприносима, који се исплаћују на терет послодавца и укупног износа плата обрачунатих применом умањене основице у смислу овог закона са урачунатим доприносима, који се такође исплаћују на терет послодавца.

У оквиру осталих расхода са групе конта 41 не могу се планирати исплате награда и бонуса предвиђених посебним и појединачним колективним уговорима осим јубиларних награда за запослене који то право стичу у 2019.години.

Износ средстава потребних за социјална давања запосленима (ек.класификација 414) односе се на исплату накнада за одсуствовање са боловања (боловање преко 30 дана) и исплату отпремнина. За средства која су потребна за исплату отпремнина за редован одлазак у пензију потребно је навести планиран број запослених који ће у 2019.години остварити право на отпремнине (доставити списак запослених и потребан број средстава). За средства која су потребна за исплату јубиларних награда потребно је навести планиран број запослених који ће у 2019.години остварити право на јубиларне награде и потребан износ средстава.

**Група конта 42 – Коришћење услуга и роба**

У оквиру групе конта 42 која се односе на куповину роба и услуга, потребно је максимално сагледати уштеде посебно у оквиру економске класификације 422-трошкови путовања, 423-услуге по уговору и 424-специјализоване услуге а приоритет дати извршавању расхода на име сталних трошкова (421 – Стални трошкови). Износ средстава за сталне трошкове планира се на основу шестомесечног извршења ових расхода у 2018.години и очекиваног нивоа сталних трошкова до краја године увећан за пројектовану инфлацију у 2019.години.

У циљу економичног и ефикасног управљања јавним средствима а полазећи од Извештаја о ревизији сврсисходности- Оправданост формирања комисија и других сталних и привремених радних тела у јавном сектору, неопходно је да се преиспита оправданост формираних комисија и других радних тела, као и потреба оснивања нових, осим оних предвиђених законом.

Угоститељске услуге и трошкове репрезентације (ек.класификација 423) планирати уз максималну уштеду.

Средства за текуће одржавање опреме и објеката (ек.класификација 425) планирају се по приоритетима.

**Група конта 45 - Субвенције и група конта 62 - Набавка финансијске имовине**

У оквиру субвенција и буџетских кредита неопходно је преиспитати све програме по основу којих се додељују субвенције и буџетски кредити, с обзиром на то да даље мере фискалне консолидације подразумевају рационално коришћење средстава субвенција и буџетских кредита.

Приликом планирања средстава за субвенције и њихових намена посебно треба имати у виду све прописе који се тичу контроле државне помоћи.

Износ субвенција у 2019.години треба планирати највише до износа који је опредељен буџетом за текућу 2018.годину.

**Група конта 48 – Остали расходи**

Остале расходе, такође треба планирати у складу са рестриктивном политиком која се спроводи у циљу одрживог нивоа дефицита. Приликом планирања наведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

Средстава намењена за финансирање редовног рада политичких субјеката, у складу са Законом о финансирању политичких активности.

**Класа 5 - Издаци за нефинансијску имовину**

Набавке административне, канцеларијске опреме, аутомобила и осталих основних средстава за редован рад потребно је планирати уз максималне уштеде, тако да се само врше набавке средстава неопходних за рад.

Важно је да корисници не исказују као капиталне издатке текуће поправке и одржавање зграда, објеката и опреме, већ да расходе за те намене (за молерске, зидарске радове, поправке електронске и електричне опреме итд.) планирају на апропријацији економске класификације 425 – Текуће поправке и одржавање, док средства за капиталне пројекте треба да планирају на контима групе 51, 52 и 54.

**Планирање ИПА пројекта**

Један од извора финансирања пројеката на локалном нивоу је и финансијска помоћ Европске уније, у оквиру спровођења помоћи према правилима инструмента претприступне помоћи (ИПА I и ИПА II). У оквиру буџета за 2019.годину планираће се расходи за пројекте који су започети као и расходи за пројекте за који су потписани уговори а реализација тек треба да почне.

**Капитални пројекти и њихов значај**

Капитални пројекти су пројекти изградње и капиталног одржавања зграда и грађевинских објеката инфраструктуре од интереса за Републику Србију, односно локалну власт укључујући услуге пројектног планирања које су саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса.

Капиталним пројектима се увећава имовина Републике Србије, односно локалне власти путем изградње и капиталног одржавања грађевинских објеката инфраструктуре и улагања у опрему, машине и другу нефинансијску имовину.

У складу са Законом о буџетском систему капитални издаци се исказују за три године у општем делу одлуке о буџету локалне власти, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година.

**Планирање издатака капиталног пројекта**

Ради ефикаснијег планирања и припреме, поступајући у складу са законским одредбама, корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године, приказане у табели (Табеле 2. и 2а. Преглед капиталних пројеката који се даје у Прилогу). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то:

1) издатке за израду пројектно-техничке документације на конту 5114 (осим уколико је иста већ израђена);

2) издатке за експропријацију земљишта на конту 5411;

3) издатке за извођење радова на изградњи, односно извођење радова на капиталном одржавању на контима 5112 и 5113;

4) издатке за ангажовање стручног надзора на конту 5114 (осим уколико исти нису планирани од стране инвеститора или на неки други начин).

У циљу реалног планирања издатака капиталног пројекта, неопходно је да корисници образложе тренутни статус дозвола и сагласност (локацијска, грађевинска дозвола, сагласности одговарајућих јавних предузећа) које су неопходне за почетак извођења радова. Корисници су дужни да планирају расходе, који су у вези са добијањем ових дозвола и сагласности, на одговарајућим контима.

**5.СМЕРНИЦЕ ЗА ПРИПРЕМУ СРЕДЊОРОЧНИХ ПЛАНОВА ДИРЕКТНИХ КОРИСНИКА БУЏЕТА ЛОКАЛНЕ ВЛАСТИ**

Сагласно одредбама члана 40. Закона о буџетском систему, буџетски корисници општине Мало Црниће су у обавези да се при изради предлога финансијског плана за 2018. годину придржавају следећег:

1. Основ политике планирања прихода и расхода мора бити у складу са реалним пројекцијама буџета општине за 2019. годину.

2. При изради предлога финансијских планова за 2019. годину, корисници буџета треба да планирају расходе и издатке до нивоа утврђених овим Упутством, водећи рачуна при томе о донетим одлукама, уговореним обавезама и друго, од стране Скупштине општине, односно надлежног органа општине Мало Црниће.

Према члану 2. тачка 59. Закона о буџетском систему средњорочни план је свеобухватни план буџетског корисника који садржи детаљну разраду свих програма, пројеката и програмских активности за буџетску годину са пројекцијама за наредне две године, према утврђеним средњорочним циљевима и приоритетима, који служи и као основа за израду образложења финансијског плана тог корисника и израђује се у складу са упутством за припрему буџета;

Корисници буџетских средстава израђују предлоге финансијских планова за буџетску годину са пројекцијама за наредне две фискалне године, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година.

**6. ПРИКАКЗИВАЊЕ РОДНЕ АНАЛИЗЕ У БУЏЕТУ ОПШТИНЕ ЗА 2019.ГОДИНУ**

На основу члана 16[с7] Закона о изменама и допунама Закона о буџетском систему („Службени гласник РС”, број 99/2016), Одсек за буџет и трезор Општинске управе Мало Црниће, донeo je План поступног увођења родно одговорног буџетирања за кориснике буџетских средстава општине за 2019. годину,број: 400-9/2017 од 31.05.2017. године. Сходно члану 40.став 2. тачка 7. Закона о буџетском систему родно одговорно буџетирање представља увођење принципа родне равноправности у буџетски процес, што подразумева родну анализу буџета и реструктурирање прихода и расхода са циљем унапређења родне равноправности. Према плану увођење родно одговорног буџетирања у поступку припреме и доношења буџета за 2019. годину, утврђује се код следећих корисника:

Општинска управа Мало Црниће Програм 13 - Развој културе и информисања и Библиотека „Србољуб Митић“ Мало Црниће Програм 13 – Развој културе и информисања. Наведени буџетски корисници у оквиру програма приказују родну компоненту то тако што ће бити дефинисан најмање један родни циљ у оквиру сваког од Планом опредељених програма било на нивоу програма или програмске активности, уз настојање да се уродњавање примени на оба нивоа. Такође, уз сваки дефинисани родни циљ, обавезно је дефинисање најмање једног родног индикатора – показатеља за праћење постизања односног циља програма и/или програмске активности.

**7.ПОСТУПАК И ДИНАМИКА ПРИПРЕМА БУЏЕТА ЛОКАЛНЕ ВЛАСТИ И ПРЕДЛОГА ФИНАНСИЈСКИХ ПЛАНОВА КОРИСНИКА СРЕДСТАВА БУЏЕТА ЛОКАЛНЕ ВЛАСТИ**

Предлог финансијског плана за 2019. годину мора да представља процену финансијских потреба корисника буџетских средстава, као и извора средстава из којих ће се ове потребе финансирати.

Посебно је важно да буџетски корисници у предлогу свог финансијског плана, осим буџетских, искажу и друге изворе финансирања (сопствени приходи, донације и сл .). Услов за коришћење остварених сопствених прихода за одређену намену биће да је расход планиран у буџету.

**Предлог финансијског плана обухвата:**

1. Расходе и издатке за 2019.годину и две наредне године, исказане по буџетској класификацији (у складу са обрасцима који су саставни део овог упутства), као и по програмској класификацији у складу са чланом 37.став 2.Закона о буџетском систему;
2. Детаљно писано образложење расхода и издатака, као и извора финансирања;
3. Детаљно писана израда програмског дела буџета;
4. Предлог капиталних пројеката (по обрасцу који је саставни део овог упутства);
5. Предлог пројеката развојне помоћи ЕУ који се планирају у 2019. години, односно пројекти који ће бити реализовани у 2019. години и две наредне године (предлог доставити у слободној форми са следећим обавезним елементима: назив пројекта, циљ пројекта, опис пројекта, буџет пројекта, финансијско учешће у пројекту, рокови почетка изавршетка пројекта, носилац пројекта и партнери).

Предлог финансијског плана директних корисника буџета садржи **шестомесечни извештај о учинку програма** за период од 01.01.2018.године -30.06.2018.године сходно члану 37.став 5.Закона о буџетском систему.

Делови предлога финансијског плана састоје се из писаног објашњења, које обухвата и образложење, средњорочну квантификацију и процену ефеката нових политика и инвестиционих приоритета, на основу Упутства за припрему буџета и средњорочних планова корисника средстава буџета општине и финансијског захтева (члан 37. Закона о буџетском систему се сходно примењује и на јединице локалне самоуправе и њене кориснике у складу са чланом 41.).

Чланом 112. Закона о буџетском систему предвиђено је да се од доношења одлука о буџету локалних власти за 2015. годину уводи програмски буџет. У том смислу постоји обавеза и корисника буџета да припреме и предлоге финансијских планова (као саставног дела програма пословања/рада) по програмском моделу. Нарочито је потребно обратити пажњу на шифарник програма, програмских активности и пројеката који су дати у прилогу тог упутства.

**Предлог финансијских планова буџетских корисника садржи следеће табеле и обрасце**:

• Табела 1 – Програм

• Табела 2 – Програмска активност

* Табела 3 – Пројекат
* Табела 4 – Захтев за додатна средства,програмска активност/пројекат;
* Табела 5 – Средства за плате и број запослених;
* Табела 6 – Преглед капиталних пројеката у периоду 2018 – 2020. године;
* Табела 7-Комисије и уговори
* писаног образложења
  + табели 4. дата је могућност за исказивање з**ахтева за додатна средства**, за финансирање активности и услуга, које по процени корисника буџетских средстава представљају приоритетне области које треба узети у обзир у планирању буџета за 2019. годину, а за које нису утврђени обими у довољном износу или нису уопште утврђени.

Делови наведених предлога финансијских планова састоје се из **писмeног објашњења и финансијског захтева**.

Корисник може поднети више од једног захтева за додатно финансирање. За сваки захтев за додатна средства **треба доставити појединачно детаљно писано образложење.** Сваки од захтева мора бити означен бројем који представља приоритете тог захтева (нпр. захтев број 1 требало би да означава највиши приоритет корисника буџетских средстава).

Такође, на основу свеобухватне процене потреба, пројекте је потребно рангирати по приоритетима, у складу са усвојеним стратешким документима, водећи рачуна да приоритет у финансирању имају већ започети пројекти.

Чланом 22. Закона о буџетском систему дефинисано је да Одлука о буџету и финансијски план директног, односно индиректног корисника буџетских средстава садржи план сопствених прихода, као и план њиховог трошења.

**Напомене везане за попуњавање табелa:**

* Индиректни корисници буџета попуњавају Образац 2-Пројектна активност и Образац 3-Пројекат односно ови обрасци се односе на оне активности/пројекте који индиректни корисници реализују
* Директни корисник буџета попуњава Образац 1-Програм и дефинише циљеве и индикаторе на нивоу програма уз уважавање достављених предлога програмских активности и пројеката од стране индиректних корисника. Директни корисник у оквиру Обрасца 2- Програм обједињује предлоге програмских активности/пројеката индиректних корисника.
* Табеле се достављају у штампаном облику, са печатом и потписом функционера буџетског корисника;
* У табелама се попуњавају само бела поља;
* Не уносе се зарези, односно тачке, с обзиром да су поља форматирана тако да се ови сепаратори аутоматски додељују по уношењу цифре.

Упућујемо кориснике буџета Општине Мало Црниће да се Упутство за припрему програмског буџета, Циљеви програма и програмских активности и листа униформних индикатора за програмску структуру буџета - предлог за градове, општине и градске општине у Републици Србији као и обрасци и табеле за израду Предлога планова буџетских корисника налазе на сајту општине Мало Црниће (www.opstinamalocrnice.rs у делу електронски документи/буџет).

Рок за достављање предлога финансијских планова директних и индиректних корисника Одсеку за буџет и трезор је **1.септембар 2018.године.** Документацију доставити на писарницу Општинске управе или поштом на адресу:Општинска управа Мало Црниће, Одсек за буџет и трезор,12311 Мало Црниће. **Предлог финансијског плана са обрасцима доставити обавезно и електронским путем на мејл**: [finansije@opstinamalocrnice.rs](mailto:finansije@opstinamalocrnice.rs)

**НАПОМЕНА:** По усвајању Фискалне стратегије за 2019.годину са пројекцијама за 2020. и 2021. годину од стране Владе Републике Србије и доношењу **Упутства за припрему одлуке о буџету локалне власти за 2019. годину**, који садрже конкретне параметре за утврђивање висине појединих врста расхода, пре свега, плата, као и осталих мера које утичу на јавну потрошњу, сви буџетски корисници биће благовремено обавештени, како би приступили евентуалним изменама и допунама предлога финансијских планова

Број:400-11/2018

Датум:24.јул 2018.године

Обрадио Начелник Општинске управе Мало Црниће

Одсек за буџет и трезор Мирјана Станојевић Јовић